stanford-oval/wikipedia huggingface dataset:
Your Friendly Neighborhood Spider-Man
Ääninäyttelijät > Sivurooleissa

| 0 | 1 | 2 |
| --- | --- | --- |
|  Kellen Goff  | … |  Venom, Vincent Patilio   |
|  Robin Atkin Downes  | … |  Stephen Strange / Tohtori Outo   |
|  Cathy Ang  | … |  Pearl Pangan   |
|  Phil LaMarr  | … |  herra Lincoln, herra Taylor, sivuäänet   |
|  Anjali Kunapaneni  | … |  Jeanne Foucault / Finesse   |
|  Erica Luttrell  | … |  Asha, Emma, rouva Lincoln   |
|  Aleks Le  | … |  Amadeus Cho   |
|  Paul F. Tompkins  | … |  Bentley Wittman   |
|  Zehra Fazal  | … |  Carla Connors, Hot Rod, Susan O’Hara   |
|  Jake Green  | … |  Butane   |
|  Ogie Banks  | … |  pizzerian pitäjä   |
|  Anairis Quiñones  | … |  Maria Casquez / Tarantula, Carmilla Black   |
|  Roger Craig Smith  | … |  James Sanders / Vauhtipiru, Dmitri Smerdyakov / Kameleontti, Phil Grayfield, John Gallo   |
|  Matte Martinez  | … |  Andre Lincoln   |
|  Leilani Barrett  | … |  Benjamin ”Iso” Donovan   |
|  Ettore Ewen  | … |  Henry Camp / Maansiirtäjä   |
|  Travis Willingham  | … |  Mikhail Sytsevich, Thaddeus Ross   |
|  Sarah Natochenny  | … |  Mila Masaryk / Yksisarvinen   |
|  Jonathan Medina  | … |  Mac Gargan / Skorpioni   |
|  Alex Désert  | … |  Grift   |
|  Zach Cherry  | … |  Klev   |
|  Mick Wingert  | … |  Tony Stark / Rautamies   |
|  Josh Keaton  | … |  Richard Parker   |
Tuotanto > Kehitys

Kesäkuussa 2021 Marvel Studios Animation oli kehittämässä vähintään kolmea muuta animaatiosarjaa ensimmäisen Disney+-animaatiosarjansa What If...?:n (2021–2024) lisäksi. Seuraavan kuukauden aikana ilmoitettiin sarjojen edenneen useisiin eri tuotannon vaiheisiin, mutta ettei yhtäkään niistä julkaistaisi ennen vuotta 2023. Spider-Man: Freshman Year julkaistettiin virallisesti marraskuussa 2021, kyseisen vuoden Disney+-päivänä, Jeff Trammellin ollessa kiinnitettynä sen pääkäsikirjoittajaksi sekä vastaavaksi tuottajaksi. Mel Zwyer toimii sarjan pääohjaajana, Stu Livingstonin ohjatessa myös osa sarjan jaksoista. Marvel Studiosin Kevin Feige, Louis D’Esposito, Brad Winderbaum ja Dana Vasquez-Eberhardt toimivat sarjan vastaavina tuottajina, yhdessä Trammellin kanssa.
Vuoden 2022 San Diego Comic-Con Internationalissa paljastettiin, että sarja tulisi saamaan myös toisen tuotantokauden nimeltä Spider-Man: Sophomore Year. Freshman Yearin, Sophomore Yearin ja muiden kehitteillä olevien animaatioprojektien sanottiin olevan osa ”Marvel Animated Multiversea”. Joulukuussa 2023, koko sarjan nimi muutettiin muotoon Your Friendly Neighborhood Spider-Man. Lisäksi Trammell sanoi tammikuussa 2025 sarjan muuttuneen niin, ettei se enää käsittäisi vain yhtä kouluvuotta per tuotantokausi. Myöhemmin saman kuukauden aikana, Winderbaum paljasti, että sarja tulisi saamaan myös kolmannen tuotantokauden. Marvel.com luetteli nettisivuillaan Trammellin sekä sarjan pääkäsikirjoittajaksi että showrunneriksi.
Tuotanto > Käsikirjoitus

Charlie Neuner toimii yhtensä sarjan käsikirjoittajista. Sarjan tarkoitus oli alun perin kertoa Marvel Cinematic Universen (MCU) Peter Parkerin / Hämähäkkimiehen alkuperätarina, jota ei koskaan nähty elokuvissa. Marvel Studiosin johtaja, Kevin Feigen, kertoi jo vuonna 2015, ettei hahmon alkuperätarinaa tultaisi kertomaan Captain America: Civil Warissa (2016), joka hahmo esiintyi ensi kertaa, koska niin oli tehty jo Sam Raimin ja Marc Webbin elokuvissa, ja Marvel Studios oletti ihmisten jo tietävän tärkeimmät yksityiskohdat alkuperätarinasta. Sarjan oli alun perin tarkoitus sijoittua MCU:n ”Pyhään aikajanaan” ennen Civil Warin tapahtumia, mutta sarjan luova tiimi koki sen liian rajoittavana sen suhteen, että mitä hahmoja ja elementtejä he voivat käyttää ja mitä eivät. Tämän johdosta sarja päätettiin muuttaa sijoittumaan vaihtoehtoiseen universumiin, mikä hyödyntäisi MCU:n senhetkistä multiversumikonseptia: tarina alkaisi samalla tavalla kuin Civil War, mutta Norman Osbornista tulisi Parkerin mentori Tony Starkin / Rautamiehen sijasta, minkä johdosta Parker tapaisi muitakin hahmoja, joita ei Pyhässä aikajanssa tavannut.
Trammell sanoi sarjan tutkivan millainen henkilö Parker oli ennen Hämähäkkimieheksi ryhtymistä. Sarjan luova tiimi otti inspiraatiota sarjan animointityyliin Stan Leen ja Steve Ditkon alkuperäisistä The Amazing Spider-Man -sarjakuvista, sekä aiemmista Hämähäkkimies-animaatiosarjoista. Merkittävimpänä inspiraationa Trammellille toimi Hämmästyttävä Hämähäkkimies (2008–2009). Hän halusi käyttää sarjaa ideana sille, mitä lähestyä tuttuja asioita ja hahmoja uusilla tavoilla, kuten Norman Osbornin roolia Parkerin mentorina tai Nico Minorun roolia Parkerin parhaana ystävänä. Your Friendly Neighborhood Spider-Manissa, Parker saa voimansa Stephen Stragen / Tohtori Oudon avaaman portaalista ilmestyneen hämähäkin puraistessa häntä samaan aikaan kun hän taistelee Venomia vastaan, minkä johdosta taikuudella on tieteen sijasta tärkeä rooli Parkerin alkuperätarinassa. Winderbaum sanoi sarjan tutkivan Hämähäkkimiestä hyvin ”olennaisella” tavalla, koska Parker yrittää tasapainoittaa lukion käymisen, May-tädistään huolehtimisen, sekä supersankariuransa. Lisäksi hän sanoi, että sarjassa esiintyisi suuri määrä hahmoja, minkä johdosta sarjan juonessa olisi mahdollisuuksia moniin mielenkiintoisiin ihmissuhteisiin ja panoksiin, ja että naapurustoa tarkoittavan sanan ”neighborhood” esiintymiseen painottuisi sarjan nimessä siten, että sarjan sivuhahmoilla olisi merkittävä rooli. Winderbaum myös vertasi tätä siihen miten Trammell oli aikoinaan työskennellyt animaatiosarjan Purosalon Poppoo (2018–) parissa.
Tuotanto > Roolijako

Heinäkuussa 2022 Charlie Coxin paljastettiin ääninäyttelevän aiemmista MCU-medioista tuttua hahmoansa, Matt Murdockia / Daredeviliä, kun taas Paul F. Tompkins ääninäyttelisi Bentley Whittmaniä. Cox nauhoitti omat repliikkinsä sarjaan vuonna 2021, silloin kun piti taukoa näytellyn MCU-sarjan She-Hulk: Attorney at Law (2022) kuvauksista. Syyskuussa 2023, sarjaa koskeva hakemus Yhdysvaltain tekijänoikeustoimistolle paljasti Hudson Thamesin palaavan What If...?:stä Parkerin ääninäyttelijäksi, ja Eugene Byrd, Grace Song, Hugh Dancy, Kari Wahlgren ja Zeno Robinson ääninäyttelevät Lonnie Lincolnia, Nico Minorua, Otto Octaviusta, May Parkeria ja Harry Osbornia. Elokuussa 2024, Colman Domingon paljastettiin ääninäyttelevän Norman Osbornia. Joulukuussa paljastettiin, että Cathy Ang ääninäyttelisi Pearl Pangania, joka oli sarjassa Peterin ihastus.
Tammikuussa 2025, ennen sarjan julkaisua, paljastettiin sarjan muut ääninäyttelijät: Robin Atkin Downes ääninäyttelee Strangea, Anjali Kunapaneni ääninäyttelee Jeanne Foucaultia, Erica Luttrell ääninäyttelee Ashaa, Aleks Le ääninäyttelee Amadeus Cho’ta, Zehra Fazal ääninäyttelee Carla Connorsia, Jake Green ääninäyttelee Butanea, Mick Wingert palaa What If...?:stä ääninäyttelemään Tony Starkia / Rautamiestä, reprising his role from What If...?, Roger Craig Smith ääninäyttelee James Sandersia / Vauhtipirua ja Dmitri Smerdyakovia / Kameleonttia, Anairis Quiñones ääninättelee Maria Vasquez / Tarantula ja Carmilla Blackiä, Travis Willingham ääninäyttelee Mikhail Sytsevichia ja Thaddeus Rossia, Sarah Natochenny ääninäyttelee Mila Masarykia / Yksisarvista, Leilani Barrett ääninäyttelee Benjamin ”Big Ben” Donovania, ja Jonathan Medina ääninäyttelee Mac Gargan / Scorpion. Entinen painija Ettore ”Big E” Ewen oli valittu myös ääninäyttelemään sarjaan. Muiden ensimmäisen tuotantokauden ääninäyttelijöiden joukossa olivat Zach Cherry, joka palasi näyttelemään MCU-hahmoaan Kleviä, ja Josh Keaton, joka ääninäytteli Peterin isää, Richard Parkeria. Keaton oli aiemmin ääninäytellyt Peter Parkeria / Hämähäkkimiestä Hämmästyttävässä Hämäkkimiehessä, ja Trammell oli innoissaan siitä, että Keaton oli saatu mukaan Your Friendly Neighborhood Spider-Maniin Richardin ääninäyttelijäksi.
Kun ensimmäisen tuotantokauden jaksot oli saatu esitettyä helmikuussa 2025, Trammell paljasti, että Gwen Stacy / Hämähäkki-Gwen esiintyisi sarjan toisella tuotantokaudella.
Tuotanto > Animointi ja suunnittelu

Marvel Studios Animationin ei ollut omaa sisäistä animointityyliää, joten sarjan luova tiimi oli vapaa luomaan oman tyylin, joka eroaisi sekä What If...?:n että X-Men ’97:n (2024–) tyyleistä. He halusivat myös välttää sitä, että päätyisivät kopioimaan yhden Hämähäkkiversumi-elokuvien animaatiotyyleistä, joten he päättyivät valita sarjalle tyylin, joka muistuttaisi 1960-luvun The Amazing Spider-Man -sarjakuvien piirtotyyliä. Sarjan animoinnista vastaavat Polygon Pictures sekä CGCG. Polygon valittiin, koska yhtiö oli ennenkin animoinut 2D-animaatiomaisia vivahteita antavalla tyylillä. Trammellin mukaan yhtiön onnistui saada animointityylinsä vastaamaan Marvelin toiveita, ja samalla varmistamaan, että ”tuntuivat eläviltä ja aidoilta, ilman että näyttivät jäykiltä tai mekaanisilta”.
Leo Romero toimi sarjan pääsuunnittelijana. Myös Chris Samnee, Paolo Rivera ja Ethan Young työskentelivät sarjan parissa. Trammell ylisti Romeroa kovasti kyvystä samanaikaisesti sekä säilyttää klassiset elementit että modernisoida ne. He päättivät käyttää sarjakuvia viittauksina sekä Parkerin Hämähäkkimies-puvuille että osalle superroistojen asusista, mukaan lukien Octaviuksen ja Garganin puvuista. Sarjassa esiintyy useita Hämähäkkimies-pukuja. Muita sarjassa esiintyviä pukuja ovat keltainen puku; klassinen 60-luvun punamusta puku; Oscorpin suunnittelema sinivalkoinen puku, joka muistuttaa sarjakuvista tuttua Future Foundationin suunnittelemaa pukua; mustavioletti ”Hornet-puku”, sekä musta superroisto Duskin pukua muistuttava puku.
Tuotanto > Musiikki

Kesäkuussa 2024 paljastettiin, että Leo Birenbergin ja Zach Robinsonin säveltävät sarjan musiikin. Sarjan teemamusiikki on rap-tyylinen remix Hämähäkkimiehen aiemmista klassisista teemamusiikeista.
Julkaisu

Your Friendly Neighborhood Spider-Manin ensimmäinen tuotantokausi koostuu kymmenestä jaksosta, joista kaksi ensimmäistä julkaistiin suoratoistopalvelu Disney+:aan 29. tammikuuta 2025, ja loput kahdeksan jaksoa ryhmissä 19. helmikuuta 2025 asti. ComicBook.comin Chris Agar kuvaili sarjan julkaisuaikataulua hyvin epätavalliseksi muihin MCU-sarjoihin verrattuna, ja epäili sen olleen suunniteltu niin, ettei jaksojen julkaisu menisi päällekkäin Daredevil: Born Againin kanssa, joka tullaan julkaisemaan maaliskuussa. Sarja oli perin tarkoitus julkaista vuonna 2024. Ensimmäinen tuotantokausi on osa MCU:n viidettä vaihetta.
Huomioita

↑  Kuvailtu myös Marvel Cinematic Universen ”Pyhässä aikajanssa”, elokuvassa Captain America: Civil War (2016).
Aiheesta muualla

Your Friendly Neighborhood Spider-Man Internet Movie Databasessa (englanniksi)
Sarjan traileri YouTubessa (englanniksi)
Viattomien lasten päivä

| Viattomien lasten päivä |
| --- | --- |
 Kuningas Herodes käskee surmata kaik­ki al­le 2-vuo­ti­aat lap­set jot­ka ovat syn­ty­neet Bet­le­hem­is­sä var­mis­taak­seen, et­tä ilmoi­tet­tu Mes­sias, tu­le­va Isra­elin ku­nin­gas sur­ma­taan. Duccio di Buoninsegnan maa­la­us vuo­del­ta 1311.
Valtio:  Kristillisissä maissa
Tyyppi:  Uskonnollinen juhlapäivä
Vietetään:  28. joulukuuta
Järjestämistiheys:  vuosittain
Viattomien lasten päivä on kristinuskossa juhlapäivä, jota vietetään niiden betlehemiläisten lasten muistoksi, jotka kuningas Herodes Matteuksen evankeliumin 2. luvun mukaan surmautti.
Päivää vietetään useimmissa kristillisissä maissa 28. joulukuuta. Espanjassa ja Latinalaisessa Amerikassa kyseisenä päivänä on tapana tehdä piloja muiden maiden aprillipäivän tapaan. Ruotsissa ja Suomessa viattomien lasten päivä oli ennen vuotta 1774 pyhäpäivä (neljäs joulupäivä). Se oli niin sanottu pikkupyhä eli päivä, joka oli niin pyhä, ettei saanut tehdä työtä, mutta ei niin pyhä, että olisi pitänyt viettää sitä uskonnollisen hartaastikenen mukaan?.
Suomen evankelis-luterilaisessa kirkossa viattomien lasten päivä (4. joulupäivä) on evankeliumikirjassa ja siten kirkkovuoden yksi juhlapäivä. Sitä vietetään, kun kyseinen päivä sattuu sunnuntaille.
Aiheesta muualla

Kuvia tai muita tiedostoja aiheesta Viattomien lasten päivä Wikimedia Commonsissa
Mikä on Viattomien lasten päivä? Espanja.com. 27.12.2020. Viitattu 28.12.2020.
Viattomien lasten päivä Raamattu ajassamme. Viitattu 28.12.2020.
Viattomien lasten päivä (4. joulupäivä) Kirkkovuosikalenteri. Viitattu 28.12.2020.
Tänään vietetään viattomien lasten päivää Yle Uutiset. 28.12.2018. Viitattu 28.12.2020.
| n k Joulu |
| --- | --- |
 Pikkujoulu  Adventti  Lucian päivä  Jouluaatto  Tapaninpäivä  Viattomien lasten päivä  Uudenvuodenpäivä  Nuutinpäivä  Kynttilänpäivä 
Kristillinen joulu:  Itämaan tietäjät Kuninkaiden kumarrus  Paimenten kumarrus  Adventti  Gabriel  Jouluevankeliumi  Betlehem  Loppiainen  Herodes  Jeesus  Joosef  Maria  Betlehemin lastenmurha Pako Egyptiin  Jeesuksen syntymä  Jouluseimi  Betlehemin tähti 
Kansanperinne:  Joulumuori  Joulupukki  Korvatunturi  Lucia  Lumityttö  Pyhä Nikolaos  Pakkasukko  Tiernapojat  Tonttu 
Perinteet:  Adventtikynttilät  Adventtitähti Herrnhutin tähti  Jouluaamun jumalanpalvelus  Jouluelokuva  Jouluevankeliumi  Jouluhartaus  Jouluikkuna  Joulukalenteri  Joulukirkko  Joulukonsertit  Joulukoriste  Joulukortti  Joulukuusi  Joulukynttelikkö  Joululahja  Joululehti  Joululyhde  Joulumarkkinat  Joulumusiikki  Joulunäytelmä  Joulupaita  Joulupostimerkki  Joulupyramidi  Joulupöytä  Joulurauha  Joulurukous  Jouluseimi  Jouluseppele  Joulusukka  Joulutähti  Jouluvalot  Jouluvalvojaiset  Jouluyön messu  Mantelilahja  Nuuttipukki  Olkipukki  Tapanin tanssit  Tuomaanristi  Usko, toivo ja rakkaus 
Ruoka ja juoma:  Glögi  Hedelmäkakku  Kahvikakku  Lipeäkala  Joulukinkku  Jouluolut  Jouluruoka  Joulutorttu  Jouluvanukas  Julmust  Kaakaojuoma  Munatoti  Pavlova  Piparkakku  Riisipuuro  Smörgåsbord 
Musiikki:  Joululaulu Luettelo joululauluista  Laula kanssamme  Kauneimmat joululaulut  Maa on niin kaunis  Laulukirjat Piae Cantiones  Suuri joululaulukirja 
Eri maissa:  Alankomaat  Brasilia  Britannia  Islanti  Italia  Norja  Japani  Kanada  Ranska  Romania  Ruotsi  Saksa  Suomi  Sveitsi  Tanska  Ukraina  Yhdysvallat
Vesanka

| Vesanka |
| --- | --- |
 Kylätalo Rientola
Kaupunki:  Jyväskylä
Suuralue:  Kuohu-Vesanka
Väkiluku:  1 300
Osa-alueet:  Humalamäki, Kettulanmäki, Kylmäoja, Lähteelänperä, Möykynmäki, Perälä
Vesangan koulu
Vesanka on kylä ja Jyväskylän 54. kaupunginosa kaupungin länsiosassa valtatie 23:n varrella. Ennen vuoden 2009 kuntaliitosta Vesanka kuului Jyväskylän maalaiskuntaan.
Vesangan asutus sijoittuu alueen läpi kulkevien maanteiden varteen ja Vesankajärven ympärille. Vanha omakotiasutus sijoittui neljään tihentymään, joiden välillä oli haja-asutusta. Näitä tihentymiä olivat rautatieaseman seutu, Kettulanmäki aseman länsipuolella, tien varsi Möykynmäen tasalla ja tien varsi Möykynmäeltä Ruokkeelle.
Vesanka vietti 450-vuotisjuhliaan vuonna 2009. Kylä sai alkunsa 1559, kun ensimmäinen vakituinen asukas Antti Soikkanen merkittiin veroluetteloon. Vesangan rekisterikylä on ollut nykyistä kaupunginosaa laajempi alue, sillä siihen on kuulunut myös Kuohu, Varsalanperä, Vertaala sekä Saarenmaan länsipuoli. Vesangassa oli aiemmin rautatieasema sekä Möykynmäen rautatieseisake. Rata Jyväskylään päin kulkee Möykynmäen tunnelin kautta.
Historia

Keskiajalla myöhemmän Vesangan rekisterikylän alue oli hämäläisten erämaata. 1500-luvun alussa Vesankajärven erämaa kuului Tapani Matinpojalle Saarioisten Saaren kylästä. Lamsinsalmen eli Ison-Lampsin ympäristö puolestaan kuului Olavi Pauharille nykyisen Urjalan alueelta.
Vesangan alueen ensimmäinen asukas oli Antti Soikkanen, joka mainitaan vuoden 1559 veroluettelossa. Viimeistään vuonna 1564 Vesangan alueen uudisasukkaiksi merkittiin myös Antti Siekkinen, Heikki Pietiläinen ja Lauri Pörsöinen. Kylästä on aikaisemmin käytetty nimeä Vesankajärvi, jona kylä mainitaan vuonna 1561.
Vuonna 1564 Saarioisten hallintopitäjä erämaineen läänitettiin Klaus Kristerinpoika Hornille. Läänitykseen kuului Keski-Suomen erämailta kahdeksan lampuotitilaa, joista neljä oli Vesangassa. Siekkilä ja Ristola palautuivat kruunulle veroa maksaviksi vuonna 1673, muut tilat luultavasti vuonna 1706.
Kylä kuului alun perin Rautalammin hallintopitäjään, kirkollisesti puolestaan joko Rautalammin tai Jämsän kirkkopitäjään, kunnes se muiden Jyväskylän alueen kylien kanssa liitettiin Laukaan kirkkopitäjään viimeistään vuonna 1646. Vesangasta tuli osa Jyväskylän seurakuntaa sen perustamisvuonna, vuonna 1856. Jyväskylän maalaiskunta perustettiin vuonna 1868 kaupunkiin kuulumattomista seurakunnan osista.
Vesangan rekisterikylän rajat määriteltiin isojaon yhteydessä. Alun perin kylän pohjoisrajaksi määrättiin Rummakkolampi nykyisellä Jyväskylän ja Uuraisten rajalla, mutta 1830-luvulla jakokunnan pohjoisosassa sijaitseva Sikomäen asutus siirrettiin Nyrölän kylään. Kuohun kehittyminen erilliseksi alueeksi alkoi 1800-luvun loppupuolella teollisen toiminnan ympärille. 1920-luvulla Kuohulle perustettiin saha, jonka suojärveläinen Toras Oy osti 1940-luvulla.
1970-luvulla oli harkinnassa, voisiko Vesangasta kehittää Tikkakosken mallin mukaisen pienen kaupungin tapaisen taajaman. Suunnitelma olisi toteutettu yhdistämällä teiden varrelle kehittyneitä omakotialueita. Etenkin Nyrölään vievän tien vartta suunniteltiin rakentamisen suunnaksi. Vaikka suunnitelmasta enimmäkseen luovuttiin, Vesanka ja Ruoke kaavoitettiin 1990-luvulla, ja myöhemmin vuonna 2008 kaavoitettiin myös Kuohu.
Toimintaa

Vesangassa on Vesanka-talo, jossa toimivat koulu, päiväkoti ja Vesangan kirjasto. Vesangassa toimii aktiivinen kyläyhdistys, joka on remontoinut vanhan työväentalo Rientolan ja järjestää harrastus- ja vapaa-ajan toimintaa.
Vesalassa ajetaan Suomen rallin erikoiskokeita.lähde? Myös Humalamäessä ajettiin rallia, mutta ajaminen lopetettiin vuonna 1986 vakavan kolarin vuoksi.lähde?
Kirjallisuutta

Lintunen, Vuokko (toim.): Wesanka – Kylä Sydän-Suomessa. Vesangan kyläkirja. Vesangan kyläyhdistys, 2003. ISBN 952-91-6246-4.
Aiheesta muualla

Vesangan kyläyhdistys
Jyväskylän kaupunginosat suuralueittain
| --- | --- |
01 Kantakaupunki: 1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja: 7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas: 13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo: 15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala: 22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi: 18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki (Köhniöntaus)
07 Keljo: 10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila: 16. Halssila  (Aittorinne; Kivistö; Tuohimutka)
09 Säynätsalo: 31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä: 58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola: 41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä: 65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka: 38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti: 80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Pierre-Alexandre Vignon

Pierre-Alexandre Vignon
Pierre-Alexandre Vignon (5. lokakuuta 1763 – 21. toukokuuta 1828) oli ranskalainen arkkitehti, joka tunnetaan parhaiten Pariisin La Madeleine -kirkon suunnittelijana.
Vignon opiskeli arkkitehtuuria Claude-Nicolas Ledoux’n ja Julien-David Leroyn johdolla. Vuonna 1806 Vignon sai keisari Napoleonilta tehtäväkseen suunnitella muistorakennuksen Temple de la Gloire armeijansa Grande Arméen kunniaksi. Rakennus oli määrä rakentaa Pariisiin varhaisemman kirkon paikalle. Muistomerkin rooli siirtyi sittemmin Riemukaarelle, ja Bourbon-restauraation aikana Vignonin suunnittelema rakennus muutettiin kirkoksi, joka sai vuonna 1816 nimen La Madeleine. Vuonna 1828 valmistunut La Madeleine on uusklassinen, roomalaista temppeliä muistuttava ja pohjakaavaltaan suorakulmainen rakennus, jossa on valtavat korinttilaiset pylväät. Rakennus on pystytetty korkealle jalustalle.
Venäjän rupla

| Venäjän rupla |
| --- | --- |

Keskuspankki:  Venäjän keskuspankki
Symboli:  ₽
Käyttäjät:   Venäjä 
Inflaatio:  5,80% (marraskuu 2016)
Jaettava yksikkö:  kopeekka (kop)
Venäjän ruplan symboli
Venäjän rupla (ven. российский рубль, rossiiski rubl, symboli ₽, lyhenne r, ISO 4217 -valuuttatunnus RUB)  on Venäjän valuutta. Yksi rupla jakautuu sataan kopeekkaan (ven. копейка, kopeika, lyh. kop). Käytössä ovat 1, 5, 10 ja 50 kopeekan sekä 1, 2, 5 ja 10 ruplan kolikot. Setelit ovat arvoiltaan 5, 10, 50, 100, 500, 1 000, 2 000 ja 5 000 ruplaa. 10 ruplan metalliraha on tällä hetkellä seteliä yleisemmin käytössä.
Rupla oli myös Venäjän keisarikunnan ja Neuvostoliiton rahayksikkö. Valko-Venäjä ja Transnistria käyttävät saman nimistä valuuttaa.
Historia > Keisarivallan lopulle

Rupla on ollut Venäjän rahayksikkönä satoja vuosia, jopa 1100-luvulta. Ruplan nimi tulee venäjän kielen paloittelemista merkitsevästä verbistä rubit (рубить); aikoinaan rupla oli hopeaharkosta eli riunasta leikattu määrätyn painoinen palanen. Kopeekan nimi tulee keihästä merkitsevästä sanasta kopjo (копьё), joka viittaa kolikoissa olevaan kuva-aiheeseen lohikäärmeen keihästävästä Pyhästä Yrjöstä.
Ensimmäiset maininnat ruplasta vaihdon välineenä ovat Novgorodin tasavallasta vuosilta 1281–1299, jolloin rupla vastasi pientä osaa hopeaharkosta melkein puoleen väliin 1400-lukua. Ensimmäiset ruplan kolikot ilmestyivät Venäjän tsaarikunnassa vuonna 1654 suoritetussa taalerien luetteloinnissa, jolloin rupla koostui 64 kopeekasta. Vuoden 1710 rahauudistuksen jälkeen rupla käsitti 100 kopeekkaa.
Tsaari Pietari I:n aikana 1704 rupla määriteltiin 28 grammaksi hopeaa. Hopeakantaisena rupla ei ollut kovin vakaa, mikä Saksan ja Britannian kanssa kone-, paperi- ja elintarvikekauppaa käyneessä Suomen suuriruhtinaskunnassakin huomattiin Krimin sodan aikana. Tämä vahvisti Suomen senaatin pyrkimystä omaan markkaan, joka toteutui hopeakantaisena 1860.
Berliinin kongressin 1878 jälkeen Euroopassa kultakanta yleistyi, mutta Venäjän keisarikunnassa ruplan vakauttaminen kultakantaan 0,774235 kultagramman arvoisena tapahtui vasta valtiovarainministeri Sergei Witten kaudella 1897 hallinnollisin päätöksin.
Ensimmäisen maailmansodan aikana inflaatio riistäytyi ja ruplan arvo heikkeni nopeasti.